text: Dic 21, 2021 Denominació d'Origen Terra Alta, Diferents, Elies Gil, Els Costums Blanc, Els Costums Negre, Horta de Sant Joan, La Senyoria., Lo Presbiteri, Los Ceps de la Via Verda Blanc, Los Ceps de la Via Verda Negre, Mas de Sotorres, Premi de Qualitat a l'Arquitectura Ebrenca, Tortosa, vi de missa, vi negre Mon Pare, vi rosat Lola Bel, vins escumosos, Vinyes del convent
  Les Vinyes del Convent ha estat guardonat aquest cap de setmana amb el Premi de Qualitat a l'Arquitectura Ebrenca 2021. El guardó ha estat atorgat per L'Associació Amics i Amigues de l'Ebre i els col·legis professionals d'Arquitectes de la Demarcació de l'Ebre, i Aparelladors i Arquitectes Tècnics de les Terres de l'Ebre.
  Les Vinyes del Convent és l'únic celler de la Terra Alta que es troba a Horta de Sant Joan, una població tradicionalment lligada al món del vi i sota el paraigua de la Denominació d'Origen Terra Alta. El celler va ser inaugurat el juny de 2017 amb la presentació de les seves 5 primeres referències: Los Ceps de la Via Verda Blanc, Los Ceps de la Via Verda Negre, Els Costums Blanc, Els Costums Negre i Mas de Sotorres. Des de llavors han vist la llum la resta de referències: el vi rosat Lola Bel, el negre Mon Pare -dos vins homenatge als pares d'Elies Gil-, Lo Presbiteri, vi de missa; i els escumosos, Diferents i La Senyoria.